b'\n_START_ARTICLE_\nDa Vinci-koden (film)\n_START_SECTION_\nPopularitet og \xc3\xb8konomi\n_START_PARAGRAPH_\nDa Vinci-koden ble meget popul\xc3\xa6r og innbrakte over $758 millioner p\xc3\xa5 verdensbasis, hvorav $217 millioner i USA, $79 millioner i Japan, $55 millioner i Storbritannia, $33 millioner i Frankrike og $6 millioner i Norge. Den ble den nest mest innbringende kinofilmen p\xc3\xa5 verdensbasis i 2006 og den femte mest innbringende i USA i 2006._NEWLINE_Produksjonskostnadene var p\xc3\xa5 ca $125 millioner.\n_START_SECTION_\nAnmelderne\n_START_PARAGRAPH_\nDen ble forholdsvis d\xc3\xa5rlig mottatt av anmelderne, noe som gjenspeiles i at den har f\xc3\xa5tt 25\xc2\xa0% p\xc3\xa5 Rotten Tomatoes. Den amerikanske anmelderen Roger Ebert gav den 3 av 4 stjerner, mens Leonard Maltin gav den 2 av 4 stjerner. _NEWLINE_VG gav den terningkast fire, mens Dagbladet, Aftenposten og Dagsavisen gav den tre.\n_START_SECTION_\nProduksjon\n_START_PARAGRAPH_\nFilmrettighetene til Browns roman ble kj\xc3\xb8pt for 6 millioner dollar. Produksjonsselskapet fikk tillatelse til \xc3\xa5 filme i Mus\xc3\xa9e du Louvre, men ikke i Westminster Abbey. Katedralen i Lincoln godtok imidlertid et tilbud om \xc3\xa5 fungere som erstatning for Westminster Abbey.'